คือหนูกินยาคุม ใส่ถุงร่วมด้วยค่ะ เวลามีเพศสัมพันแฟนจะแตก แฟนก็รั่งนอกค่ะ รั่งนอกนี้หมายถึง เอาออกจากเพศมารั่งในถุงอะคะเพราะแฟนใส่ถุงตลอด แล้วเวลามีเพศสัมพันเสร๊จจะเอาถุงไปใส่น้ำว่ารั่วไหมทำงี้ตลอดเลยค่ะ สรุปไม่รั่วสักครั้ง จะถามว่าจะท้องไหมคะถ้าเมนไม่มา ตอนนี้กินยาคุมหมดไปแล้ว 1 วันคะ
สวัสดีค่ะ Bungkee Ariการมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1- 2% และถ้าได้กินยาคุมกำเนิดแบบแผงอยู่ด้วยนั้น โอกาสตั้งครรภ์ก็ยิ่งน้อยลงไปมาก น้อยกว่า 1%ตอนนี้ถ้าประจำเดือนไม่มาเกิน 35 วันจากรอบก่อน หรือไม่มาช่วงเว้นหรือกินยาเม็ดแป้งนั้น สามารถยืนยันการตั้งครรภ์ดูได้ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ ถ้าให้ผลลบ หรือไปยืนยันที่รพแล้วไม่ตั้งครรภ์จริง สามารถเริ่มยาแผงต่อไปได้เลย ไม่ต้องรอให้ประจำเดือนมาค่ะ